FIA Formula 2 Championship

FIA Formula 2 Championship eli Formula 2 on vuonna 2017 perustettu autourheilusarja, joka korvasi vuosina 2005–2016 toimineen GP2-sarjan.

 Historia 
Vuosina 2009–2012 ajettiin FIA Formula Two Championship (2009–2012) -sarjaa.
Vuonna 2015 FIA aloitti työn Formula 2:n tuomiseksi takaisin käyttäen samaa mallia kuin Euroopan Formula 3 ja Formula 4 -sarjat.

9. maaliskuuta 2017 Kansainvälinen autourheiluliitto FIA ilmoitti että GP2-sarja muuttaa nimekseen FIA Formula 2 Championship. Sarjan järjestäjänä toimii Bruno Michel. Toiselle kaudelle tulivat uudet autot turboahdetuilla moottoreilla, suuremmilla siivillä ja Halo-suojalla.

 Auto 
Kausi 2017 oli viimeinen jolloin ajettiin GP2-sarjassa vuodesta 2011 käytetyillä Dallara GP2/11 -autoilla, sekä Mecachromen vapaasti hengittävillä V8-moottoreilla.
ValmistajaAutomalliKaudetDallaraDallara GP2/112017Dallara F2 20182018–

 Kisaviikonloppu 
Perjantaina ajetaan 45 minuuttia kestävät vapaat harjoitukset ja 30 minuuttia kestävät aika-ajot. Aika-ajoissa määräytyy lähtöjärjestys lauantain kisaan, jonka pituus on noin 180 kilometriä.

Lauantain kisassa jokaisella autolla on yksi pakollinen varikkopysähdys, jolloin vähintään kaksi auton renkaista on vaihdettava.

Sunnuntaina ajetaan sprinttikisa, jonka pituus on 120 kilometriä. Lähtöjärjestys määräytyy lauantain kisan tulosten perusteella siten, että kahdeksan parasta kuljettajaa lähtevät käännetyssä järjestyksessä ja muut heidän jälkeensä tulosjärjestyksessä. Lauantain kahdeksas lähtee siis paalulta ja voittaja kahdeksannesta ruudusta. Vastaavasti toiseksi sijoittunut lähtee ruudusta seitsemän ja seitsemänneksi sijoittunu ruudusta kaksi ja niin edelleen.

 Pistelasku 
Pisteitä jaetaan lauantain pitkän kilpailun kymmenen parhaan joukkoon sijoittuneille kuljettajille ja sunnuntain kahdeksalle parhaalle: 
Sijoitus1.2.3.4.5.6.7.8.9.10.PaalupaikkaNopein kierrosLähtö 1 25 18 15 12 10 8 6 4 2 142Lähtö 2 15 12 10 8 6 4 2 1

Ekstrapisteet
Aika-ajossa lauantain pitkään kilpailuun paalupaikan ottanut kuljettaja saa neljä ylimääräistä pistettä.

Kisan nopeimman kierroksen ajanut kuljettaja saa kaksi ylimääräistä pistettä, mikäli hän on ajanut 90 % kisakierroksista ja sijoittuu kymmenen parhaan joukkoon.

 Mestarit 
KausiKuljettajaTalliTallien mestari2017 Charles Leclerc Prema Racing Russian Time2018 George Russell ART Grand Prix Carlin2019 Nyck de Vries ART Grand Prix DAMS2020 Mick Schumacher Prema Racing Prema Racing2021 Oscar Piastri Prema Racing Prema Racing2022 Felipe Drugovich MP Motorsport MP Motorsport2023 Théo Pourchaire ART Grand Prix ART Grand Prix2024 Gabriel Bortoleto Invicta Racing Invicta Racing2025 Leonardo Fornaroli Invicta Racing Invicta Racing

 F1:een nousseita 
KausiKuljettaja2018 Charles Leclerc nousi Sauberin kilpakuljettajaksi.2019 George Russell nousi Williamsin kilpakuljettajaksi. Lando Norris nousi McLarenin kilpakuljettajaksi. Alexander Albon nousi Toro Rosson kilpakuljettajaksi.2020 Nicholas Latifi nousi Williamsin kilpakuljettajaksi. Jack Aitken ajoi Williamsilla yhden kilpailun.2021 Mick Schumacher nousi Haasin kilpakuljettajaksi. Nikita Mazepin nousi Haasin kilpakuljettajaksi. Yuki Tsunoda nousi AlphaTaurin kilpakuljettajaksi.2022 Zhou Guanyu nousi Alfa Romeon kilpakuljettajaksi. Nyck de Vries ajoi Williamsilla yhden kilpailun.2023 Nyck de Vries nousi AlphaTaurin kilpakuljettajaksi. Oscar Piastri nousi McLarenin kilpakuljettajaksi. Logan Sargeant nousi Williamsin kilpakuljettajaksi.2024 Franco Colapinto nousi kesken kauden Williamsin kilpakuljettajaksi. Oliver Bearman ajoi muutaman kilpailun Ferrari ja Haas talleissa. Jack Doohan ajoi Alpinella yhden kilpailun.2025 Andrea Kimi Antonelli nousi Mercedeksen kilpakuljettajaksi. Oliver Bearman nousi Haasin kilpakuljettajaksi. Jack Doohan nousi Alpinen kilpakuljettajaksi. Gabriel Bortoleto nousi Kick Sauberin kilpakuljettajaksi.

 Lähteet 

Luokka:Formula 2